Document ID: 32008D0732

NÕUKOGU OTSUS 2008/732/ÜVJP,
15. september 2008,
millega rakendatakse ühist seisukohta 2004/293/ÜVJP, millega pikendatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist toetavate meetmete kehtivusaega
EUROOPA LIIDU NÕUKOGU,
võttes arvesse ühist seisukohta 2004/293/ÜVJP, (1) eriti selle artiklit 2 koostoimes Euroopa Liidu lepingu artikli 23 lõikega 2,
ning arvestades järgmist:
(1)
Nõukogu võttis ühise seisukohaga 2004/293/ÜVJP vastu meetmed, et takistada liikmesriikide territooriumile sisenemist ja selle läbimist isikutel, kes oma tegevusega aitavad vabaduses viibivatel isikutel jätkuvalt kõrvale hoida õigusemõistmisest kuritegude eest, milles endise Jugoslaavia asjade rahvusvaheline kriminaalkohus (EJRK) on neile esitanud süüdistuse, või kes tegutsevad muul viisil, mis võib takistada EJRK volituste tõhusat rakendamist.
(2)
Kuna Radovan KARADZIC viidi 30. juulil 2008 üle EJRK arestiüksusesse, tuleks nimekirjast välja jätta teatavad ühise seisukoha 2004/293/ÜVJP lisas osutatud ja KARADZICIGA seotud isikud.
(3)
Seetõttu tuleks ühise seisukoha 2004/293/ÜVJP lisas esitatud nimekirja vastavalt muuta,
ON VASTU VÕTNUD JÄRGMISE OTSUSE:
Artikkel 1
Ühise seisukoha 2004/293/ÜVJP lisas esitatud isikute nimekiri asendatakse käesoleva otsuse lisas esitatud nimekirjaga.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 15. september 2008

Labels: 11
5
0
13
18